ਔਖੇ ਤੋਂ ਔਖੇ ਸਮੇਂ ਵਿੱਚ ਹੁੰਦਿਆਂ ਵੀ, ਅਸੀਂ ਫੇਰ ਵੀ ਪੂਰੇ ਜੋਸ਼ ਨਾਲ ਕੰਮ ਕਰ ਸਕਦੇ ਹਾਂ।  ਜ਼ਰੂਰੀ ਹੈ ਜੋ ਕਰ ਰਹੇ ਹੋ "ਤੁਹਾਡੀ ਰੂਹ ਦੀ ਖ਼ੁਰਾਕ" ਹੋਵੇ, ਮਜਬੂਰੀ ਨਹੀਂ। ਮਿਹਨਤ ਕਰਨਾ ਸਾਡੇ  ਰੂਹ ਦੀ ਖ਼ੁਰਾਕ ਹੈ, ਇਸਦਾ ਸਾਡੀਆਂ ਚੁਣੌਤੀਆਂ ਨਾਲ ਕੋਈ ਵਾਸਤਾ ਨਹੀਂ। ਇਸਦਾ ਸਾਡੀਆਂ ਚੁਣੌਤੀਆਂ ਦੀ ਵਿਸ਼ਾਲਤਾ ਨਾਲ ਵੀ ਕੋਈ ਸੰਬੰਧ ਨਹੀਂ। ਸਗੋਂ ਮਿਹਨਤ ਕਰਨਾ, ਜਲਦੀ ਉੱਠ ਖੜ੍ਹ ਕਿਰਤ ਕਰਨਾ, ਸਾਡੇ ਅੰਦਰ ਊਰਜਾ ਪੈਦਾ ਕਰਦਾ ਹੈ, ਸਾਨੂੰ ਤਾਕਤ ਦਿੰਦਾ ਹੈ। ਇਹ ਤਾਕਤ ਸਾਨੂੰ ਹਰ ਮੁਸ਼ਕਿਲ ਦਾ ਹੱਲ ਲੱਭਣ ਵਿੱਚ ਸਹਾਈ ਹੁੰਦੀ ਹੈ। 

ਡਰ ਰਹਿਤ ਹੋ ਜੀਓ। ਕਮਜ਼ੋਰ ਇਨਸਾਨ ਸਭ ਦਾ ਸ਼ਿਕਾਰ ਬਣਦਾ ਹੈ। ਜਿਵੇਂ  ਕੋਈ ਪਿਆਰਾ ਜਿਹਾ ਬੱਚਾ ਹੋਵੇ ਤੇ ਕੋਈ ਸ਼ੈਤਾਨੀ ਨਾਲ ਉਸਦੀ ਚੂਰੀ ਖ਼ੋ ਕੇ ਖਾ ਲੈਂਦਾ ਹੈ| ਬੱਚਾ ਅਗਲੀ ਵਾਰ ਤੋਂ ਚੂਰੀ ਖਾਣੀ ਛੱਡ ਦਿੰਦਾ ਹੈ, ਆਪਣੇ ਅੰਦਰ ਡਰ ਬਿਠਾ ਲੈਂਦਾ ਹੈ,  ਕਿ ਕੋਈ ਫ਼ੇਰ ਖ਼ੋ ਕੇ ਖਾ ਲਵੇਗਾ। ਯਾਦ ਰਹੇ ਅਸੀਂ ਆਪਣੇ ਅੰਦਰ ਕੋਈ ਵੀ ਡਰ ਨਹੀਂ ਪੈਦਾ ਹੋਣ ਦੇਣਾ, ਤੇ ਚੂਰੀ ਖਾਣ ਵਾਂਗ... ਸਦਾ ਮਿਹਨਤ ਕਰਦੇ ਰਹਿਣਾ ਹੈ ਜੋ ਰੂਹ ਦੀ ਖ਼ੁਰਾਕ ਬਣੀ ਰਹੇ ਅਤੇ ਸਾਨੂੰ ਸੰਘਰਸ਼ ਕਰਨ ਵਿਚ ਮਦਦ ਕਰਦੀ ਰਹੇ, ਸਾਡੀ “ਊਰਜਾ” ਬਣੀ ਰਹੇ। ਖੁਸ਼ ਰਹੋ!

- ਮਨਦੀਪ ਕੌਰ ਟਾਂਗਰਾ